***Mellom himmel og jord*** (originaltittel: *Heaven & Earth*) er en amerikansk biografisk dramafilm fra 1993 regissert og skrevet av Oliver Stone. Hovedrollene spilles av Hiep Thi Le, Tommy Lee Jones, Haing S. Ngor og Joan Chen. Filmen er basert på livet til vietnamesiskfødte Le Ly Hayslip. Manus er utviklet på bakgrunn av hennes to bøker: *When Heaven and Earth Changed Places* (1989) og *Child of War, Woman of Peace* (1993). Filmen er den tredje og siste av Stones Vietnam-trilogi, der de to første er *Platoon* og *Født 4. juli*.

Filmen fikk lunken mottakelse av kritikerne og ble en publikumsmessig fiasko.

Handling
--------

Le Ly Hayslip er en jente som bor på den vietnamesiske landsbygda. Hennes liv endrer seg dramatisk da Vietnamkrigen kommer. I løpet av krigsårene blir hun kidnappet og torturert av Sør-Vietnamesiske styrker og senere av Vietcong, som mistenker henne for å være forræder. Etter voldtekten blir hennes forhold til landsbyen ødelagt, og både hun og familien må flytte.

Hun og familien flytter til Saigon, hvor hun får jobb hos en velstående familie. Men hun blir utnyttet av familiens mannlige overhode, og ender med å bli gravid. Når kona hans får greie på hva som er skjedd blir hun rasende, og Le Ly må sammen med sin familie flytte tilbake til landsbygda. Der møter hun den amerikanske soldaten Steve Butler (Tommy Lee Jones) som viser interesse for henne. Etter alle opplevelsene er hun nølende med å knytte seg til en mann igjen, men etter en stund med tvil blir de sammen.

Etter en stund flytter de til USA. Deres samliv begynner bra, men etter en stund begynner senvirkningene etter år i krigssonen å vise seg hos Steve. Han blir stadig mer voldelig og forholdet deres ødelegges. Med hjelp av sin far forsøker hun å gjenforenes med ektemannen, men han ender med å begå selvmord. Flere år senere reiser hun tilbake til Vietnam sammen med sin sønn for å vise ham hvor hun kom fra.

Om filmen
---------

Anmelderne
Filmen fikk lunken mottakelse av kritikerne og har bare oppnådd 44% på Rotten Tomatoes (2011). Den amerikanske filmkritikeren Roger Ebert gav den 3,5 av 4 stjerner. Han gav særlig mye ros til Hiep Thi Les rolleprestasjon.

Aftenpostens anmelder gav den middelmådig omtale og mente at deler av filmen virket for lite autentisk og at den var for lang. Anmelderen mente samtidig at den var teknisk bra gjennomført.

Publikum
Filmen ble en publikumsmessig fiasko da den bare innbrakte $5,8 millioner ved amerikanske kinoer. Den havnet dermed på en 136.-plass over de mest innbringende filmene i USA i 1993. Produksjonskostnadene er anslått å ha vært på ca $33 millioner.

Priser og nomineringer
Kitaro vant en Golden Globe for sitt musikalske bidrag til filmen. Fotoansvarlig ble nominert til en ASC Award av American Society of Cinematographers. Filmen ble forøvrig nominert i klassen «beste utenlandske film» ved Awards of the Japanese Academy.

Rollebesetning
--------------

* Hiep Thi Le ... Le Ly Hayslip
* Tommy Lee Jones ... Steve Butler
* Joan Chen ... Mor
* Haing S. Ngor ... Far
* Thuan K. Nguyen ... Onkel Luc
* Dustin Nguyen ... Sau
* Vinh Dang as Bon
* Mai Le Ho as Hai
* Dale Dye ... Larry
* Debbie Reynolds ... Eugenia

Referanser
----------

1. ↑
2. ↑  «Eber, Roger». Arkivert fra originalen 19. november 2011. Besøkt 20. november 2011.
3. ↑  Aftenposten – Sann historie, virker laget (25.2.1994, s.8)
4. ↑
5. ↑
6. ↑

Eksterne lenker
---------------

* (en) *Mellom himmel og jord* på Internet Movie Database Rediger på Wikidata

* (no) *Mellom himmel og jord* hos Filmfront Rediger på Wikidata

* (sv) *Mellom himmel og jord* i Svensk Filmdatabas Rediger på Wikidata

* (da) *Mellom himmel og jord* i Danmark Nationale Filminstitut Rediger på Wikidata

* (en) *Mellom himmel og jord* på AllMovie Rediger på Wikidata

* (fr) *Mellom himmel og jord* på Allociné Rediger på Wikidata

* (nl) *Mellom himmel og jord* på MovieMeter Rediger på Wikidata

* (en) *Mellom himmel og jord* på Turner Classic Movies Rediger på Wikidata

* (en) *Mellom himmel og jord* på American Film Institute Rediger på Wikidata

* (en) *Mellom himmel og jord* på Rotten Tomatoes Rediger på Wikidata

Portal: Film


| * v
* d
* r
Filmer regissert av Oliver Stone |
| --- |
| 1970-tallet | 
* *Seizure*

 |
| 1980-tallet | 
* *The Hand* (1981)
* *Salvador* (1986)
* *Platoon* (1986)
* *Wall Street* (1987)
* *Talk Radio* (1988)
* *Født 4. juli* (1989)

 |
| 1990-tallet | 
* *The Doors* (1991)
* *J.F.K. – saken fortsetter* (1991)
* *Mellom himmel og jord* (1993)
* *Natural Born Killers* (1994)
* *Nixon* (1995)
* *U Turn* (1997)
* *Any Given Sunday* (1999)

 |
| 2000-tallet | 
* *Comandante* (2003)
* *Alexander* (2004)
* *World Trade Center* (2006)
* *W.* (2008)
* *South of the Border* (2009)

 |
| 2010-tallet | 
* *Wall Street: Money Never Sleeps* (2010)
* *Savages* (2012)

 |

|  |  |
| --- | --- |
| Oppslagsverk/autoritetsdata | Encyclopædia Britannica
 |